open-index/open-wikipedia-markdown huggingface dataset:
Μάχη του Άντερναχ

Η **Μάχη του Άντερναχ**, μεταξύ των υποστηρικτών και των αντιπάλων του βασιλιά Όθωνα Α΄, έγινε στις 2 Οκτωβρίου του 939 στο Άντερναχ στον ποταμό Ρήνο, έχοντας σαν αποτέλεσμα την αποφασιστική ήττα των εξεγερμένων και τον θάνατο των ηγετών τους. 

Ο Δούκας Εβεράρδος της Φραγκονίας, απόγονος της δυναστείας των Κoνραδίνων (Conradines), ήταν πιστός υποστηρικτής του βασιλιά Ερρίκου Α΄ (919-936), της Δυναστείας των Οθωνιδών. Όμως μετά το θάνατο του βασιλιά, συγκρούστηκε με το γιο και διάδοχό του Όθωνα Α΄, ο οποίος δεν θεωρούσε τον εαυτό του "πρώτο μεταξύ ίσων". Όταν ο Έμπερχαρντ και άλλοι πρίγκιπες αρνήθηκαν να δηλώσουν υποταγή στον Όθωνα το 937, οι αντίπαλοί του πήγαν με το μέρος του Έμπερχαρντ. Το 938 εξεγέρθηκε μαζί μεγαλύτερο ετεροθαλή αδελφό του Όθωνα Thankmar και τον Δούκα Eberhard της Βαυαρίας. Ο Thankmar όμως δολοφονήθηκε από τους οπαδούς του Όθωνα στην εκκλησία του Eresburg (938), και τη θέση του Έμπερχαρντ της Βαυαρίας κατέλαβε ο θείος του, Μπέρτολντ. Μετά από προσωρινή συμφιλίωση με τον Όθωνα, ο Eberhard συμμάχησε το 939 με τον Γιλβέρτο της Λωρραίνης και τον μικρότερο αδελφό του Όθωνα Ερρίκο Α΄ της Βαυαρίας, ξαναρχίζοντας την εξέγερση.       
       
Ο Γιλβέρτος, δούκας της Λωρραίνης από το 928, ο οποίος επίσης ήταν πιστός στον Ερρίκο Ά, τώρα προσπαθούσε να αποσπαστεί από τη σφαίρα επιρροής του γαμπρού του, και συμμάχησε με τον νέο βασιλιά της Δυτικής Φρανκονίας Λουδοβίκο Δ΄ της Γαλλίας, και ένωσε τις δυνάμεις του με τους επαναστάτες, με αρχηγούς τους Ερρίκο της Βαυαρίας και τον Έμπερχαρντ της Φρανκονίας.

Ο Όθωνας πέτυχε μια πρώτη νίκη εναντίον των εξεγερμένων σε μια μάχη στο Birten κοντά στο Xanten, αν και μόνο μπορούσε μόνο να ελπίζει για το καλύτερο στην άλλη όχθη του Ρήνου. Τελικά δεν κατόρθωσε να συλλάβει τους συνωμότες. Στο μεταξύ ο Γιλβέρτος και ο Έμπερχαρντ προχώρησαν στα νότια σαρώνοντας τις πιστές στο βασιλιά κομητείες, έχοντας υποστήριξη από τον Λουδοβίκο, τον γαμπρό του Όθωνα Ούγο, και άλλους σημαντικούς άρχοντες της Δυτικής Φραγκονίας. Όταν ο Όθωνας πολιόρκησε το Μπράιζαχ, οι εξεγερμένοι προχώρησαν από το Μετς προς τον Ρήνο, τον οποίον διέσχισαν στο Άντερναχ.   

Αφού ο στρατός λεηλάτησε την περιοχή γύρω από το Niederlahngau, πέρασε ξανά το Ρήνο στο Άντερναχ. Ο Γιλβέρτος και ο Έμπερχαρντ αιφνιδιάστηκαν από τον Konrad Kurzbold κόμη του Niederlahngau, και τον ξάδελφό του Udo, κόμη του Wetterau και Rheingau, που ανήκαν στο βασιλικό στρατόπεδο. Παρόλο που οι Κονραδίνοι και οι ξάδελφοι του Έμπερχαρντ ήταν δίπλα στον Όθωνα, ακολούθησαν τους εξεγερμένους με ένα μικρό μέρος του στρατού, και επιτέθηκαν μόνο όταν αυτοί είχαν περάσει με τα λάφυρά τους τον Ρήνο. Ο Έμπερχαρντ σκοτώθηκε στη μάχη, και ο Γιλβέρδος πνίγηκε στο Ρήνο ενώ προσπαθούσε να ξεφύγει περνώντας στην απέναντι όχθη. Με αυτόν τον τρόπο έληξε η εξέγερση εναντίον του Όθωνα.  

## Βιβλιογραφία
*The New Cambridge Medieval History: Volume 3, C.900-c.1024, Cambridge University Press, 2005
*Journal of Medieval Military History, Τόμος 10, Boydell Press, 2014
*The Lighter Side of the Dark Ages, Anthem Press, 2010 

 
Αντερναχ
Κατηγορία:10ος αιώνας
Κατηγορία:Ιστορία της Γερμανίας
Σταύρος Κωστόπουλος

Ο **Σταύρος Κωστόπουλος** (1900 - 1968) ήταν Έλληνας τραπεζίτης και πολιτικός.

## Βιογραφικά στοιχεία
Γεννήθηκε το 1900 στην Καλαμάτα και ήταν γιος του τραπεζίτη Ιωάννη Φ. Κωστόπουλου. Τελείωσε το 1ο γυμνάσιο Καλαμάτας. Σπούδασε νομικά στο Πανεπιστήμιο Αθηνών και πολιτικές επιστήμες στο Πανεπιστήμιο του Παρισιού, του οποίου και αναγορεύθηκε διδάκτωρ Πολιτικών Επιστημών. 

Ασχολήθηκε με τον τραπεζικό κλάδο, στον οποίο η οικογένεια του είχε ήδη σημαντική παράδοση. Διετέλεσε μέλος (1937 - 1951) και πρόεδρος (1951 - 1953) του Διοικητικού Συμβουλίου της Τράπεζας Εμπορικής Πίστεως. Το 1951 ανέλαβε διοικητής της Εθνικής Τράπεζας της Ελλάδος, θέση στην οποία παρέμεινε μέχρι το 1953, οπότε και αντικαταστάθηκε από την κυβέρνηση Παπάγου με τον Κωστή Ηλιάσκο λόγω της διαφωνίας του σχετικά με τη συγχώνευση της Τράπεζας Αθηνών με την Εθνική Τράπεζα.

Απεβίωσε στις 23 Ιουνίου 1968 στην Αθήνα, σε ηλικία 68 ετών.

## Πολιτική σταδιοδρομία
Το 1928 εκλέχθηκε για πρώτη φορά βουλευτής Μεσσηνίας. Επανεξελέγη σε αρκετές εκλογικές αναμετρήσεις μέχρι το 1936. Στις εκλογές του 1946 επανεκλέχθηκε με το Κόμμα Φιλελευθέρων συγκεντρώνοντας 2.491 ψήφους. Συνολικά εκλέχθηκε έντεκα φορές βουλευτής. 

Κατά την Αποστασία του 1965 ήταν από τους πρώτους βουλευτές της Ένωσης Κέντρου που αποστάτησε, ορκιζόμενος υπουργός Εθνικής Αμύνης στην κυβέρνηση Αθανασιάδη - Νόβα. Ήδη είχε έρθει σε σφοδρή σύγκρουση με τον Ανδρέα Παπανδρέου, παρότι παλαιότερα υπήρξε χρηματοδότης του πατέρα του.

Κατά τη διάρκεια της πολιτικής του σταδιοδρομίας διετέλεσε πολλάκις υπουργός. Υπουργοποιήθηκε για πρώτη φορά το 1932 από τον Ελευθέριο Βενιζέλο, και για τελευταία φορά το 1965 από τους Αποστάτες. Από τις υπουργικές του θητείες ξεχωρίζει αυτή στο Υπουργείο Εξωτερικών επί Γεωργίου Παπανδρέου και στο Εθνικής Αμύνης επί Αποστατών.

Χρημάτισε υπουργός Οικονομικών στις κυβερνήσεις Σοφοκλή Βενιζέλου (Αυγούστου, Σεπτεμβρίου και Νοεμβρίου 1950), υπουργός Εθνικής Οικονομίας (1932 και 1947) στις κυβερνήσεις Ελευθερίου Βενιζέλου και Δημητρίου Μαξίμου, υπουργός Εξωτερικών στην τελευταία κυβέρνηση του Γεωργίου Παπανδρέου από τον Φεβρουάριο του 1964 μέχρι τον Ιούλιο του 1965, υπουργός Άνευ Χαρτοφυλακίου στην κυβέρνηση κυβέρνηση Σοφοκλή Βενιζέλου, υπουργός Εσωτερικών  (1963) στην κυβέρνηση Γεωργίου Παπανδρέου 1963, υπουργός Εθνικής Άμυνας (1965 - 1966) στις κυβερνήσεις Νόβα, Τσιριμώκου και Στεφανόπουλου, υπουργός Εμπορικής Ναυτιλίας (1950) στην κυβέρνηση Πλαστήρα, υπουργός Εφοδιασμού και Διανομών (1948) στην κυβέρνηση Σοφούλη και υπουργός Συντονισμού (1950) στην κυβέρνηση Σοφοκλή Βενιζέλου.

## Παραπομπές

## Πηγές
* 

Κατηγορία:Έλληνες τραπεζίτες
Κατηγορία:Βουλευτές Μεσσηνίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εθνικής Άμυνας
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Εφοδιασμού
Κατηγορία:Έλληνες υπουργοί Συντονισμού
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Φρυ

Το **Φρυ** είναι χωριό της νήσου Κάσου στα Δωδεκάνησα. Διοικητικά αποτελεί την πρωτεύουσα του νησιού και  είναι έδρα του Δήμου της Ηρωικής Νήσου Κάσου. Βρίσκεται παραθαλάσσια στη βόρεια πλευρά του νησιού και έχει 346 κατοίκους σύμφωνα με την απογραφή του 2021. Στα διοικητικά όριά του συμπεριλαμβάνεται και ο οικισμός Εμπορειός, παλαιό επίνειο του χωριού (Πέρα) Παναγία. Στο Φρυ σήμερα είναι συγκεντρωμένες  οι δημόσιες υπηρεσίες και η μεγαλύτερη εμπορική δραστηριότητα του νησιού.

## Γεωγραφία

Το Φρυ αποτελεί πρωτεύουσα και το κύριο λιμάνι του νησιού και βρίσκεται στη βόρεια ακτή. Ο οικισμός είναι χτισμένος γύρω από τον κόλπο της Μπούκας και μοιάζει με φρύδι, εξ ου και το όνομα του. Ιδρύθηκε κυρίως από κατοίκους της Αγίας Μαρίνας, η οποία βρίσκεται νοτιότερα. Στα ανατολικά του Φρυ βρίσκεται η Μπούκα, το παλιό πειρατικό λιμανάκι ενώ  ο Εμπορειός, 500 μ. μακριά, είναι το παλιό λιμάνι του νησιού.

## Πληροφορίες

Ιδρύθηκε το 1840 από κατοίκους της Αγίας Μαρίνας και από προσφυγες πού επέστρεψαν στη Κάσο μετά τη καταστροφή του ολοκαυτώματος της Κάσου το 1824 ενώ εκτείνεται γύρω από το λιμάνι της Μπούκας.

Η ονομασία προήλθε από το σχήμα της ακτογραμμής που είναι σαν φρύδι (αρχ. η οφρύς, της οφρύος και ιδιωματικά: (η) οφρύς> (το) οφρύδιον> (το) φρύδιον> (το) φρύ(δ)ι> (το) φρυ). Στην πόλη βρίσκεται το δημαρχείο, το ιατρικό κέντρο καθώς και το αρχαιολογικό μουσείο, το οποίο στεγάζεται στο παλαιό δημαρχείο. Από τις εκκλησίες ξεχωρίζει ο Άγιος Σπυρίδωνας, πολιούχος της Κάσου, με το περίτεχνο καμπαναριό του και το ξυλόγλυπτο τέμπλο του.

Σήμερα στη περιοχή υπάρχει ανακαινισμένο πολυγήπεδο και Δημοτική Βιβλιοθήκη. Ακόμα στο Φρυ λειτουργεί δημόσιο Δημοτικό σχολείο. Από το 2010 βρίσκεται σε λειτουργία ο μετεωρολογικός σταθμός του Εθνικού Αστεροσκοπείου Αθηνών στο Φρυ που στεγάζεται στις εγκαταστάσεις του Δήμου.

Επιπρόσθετα, στο Φρυ υπάρχει σύγχρονο λιμάνι, το οποίο συνδέεται ακτοπλοϊκώς με τον Πειραιά, την Κρήτη, την Κάρπαθο, τη Ρόδο κ.α.

## Αρχιτεκτονική

Τα περισσότερα σπίτια στο Φρυ είναι διώροφα αρχοντικά, με αρκετά εντυπωσιακή αρχιτεκτονική, η οποία και προδίδει τον πλούτο που γνώρισε το παρελθόν το νησί.  Τα καλοδιατηρημένα αρχοντικά σπίτια στο Φρυ με την παραδοσιακή αρχιτεκτονική τους, δεσπόζουν πάνω από 150 χρόνια στην περιοχή μαζί με τις παλιές εκκλησίες και τα μοναστήρια. Πολλά από τα σπίτια στο Φρυ είναι πετρόχτιστα, αποκαλούνται συχνά καπετανόσπιτα και είναι αληθινά κομψοτεχνήματα με πολυτελης εσωτερικούς χώρους. Έπιπλα, σκεύη, καθρέφτες και λάμπες έφτασαν στο Φρυ από διάφορες χώρες και στολίζουν το «σουφά» και τα ράφια των σπιτιών στο Φρυ, ενώ πολλά σπίτια είναι πλούσια σε εργόχειρα.

## Κλίμα

Σύμφωνα με τα στοιχεία του Εθνικού Αστεροσκοπείου Αθηνών, το Φρυ έχει θερμό ημίξηρο κλίμα με τους ηπιότερους χειμώνες στην Ελλάδα και τη γεωγραφική Ευρώπη, ενώ η θερμοκρασία δεν έχει πέσει κάτω από 2.7&nbsp;°C από τότε που υπάρχουν μετεωρολογικά δεδομένα για την περιοχή. Επιπρόσθετα το Φρυ είναι η δεύτερη ξηρότερη περιοχή στην Ελλάδα μετά την Σχοινούσα.

## Παραπομπές


Κατηγορία:Χωριά της Κάσου
Κατηγορία:Χωριά της περιφερειακής ενότητας Καρπάθου
Μιλτιάδης Νεγρεπόντης

[thumb|right|350px|Ο Μιλτιάδης Νεγρεπόντης (πρώτος από αριστερά) σε φωτογραφία της διοργανωτικής επιτροπής των [Θερινοί Ολυμπιακοί Αγώνες 1906|Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Διάδοχος Κωνσταντίνος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.]]
Ο **Μιλτιάδης Νεγρεπόντης** (1873 - 1951) ήταν Έλληνας πολιτικός και οικονομολόγος.

## Βιογραφικά στοιχεία

Γεννήθηκε στη Μασσαλία και ήταν γιος του Μενελάου Νεγρεπόντη και της Ελένης Βαλλιάνου. Από την πλευρά του πατέρα του καταγόταν από παλιά οικογένεια της Χίου ενώ από την πλευρά της μητέρας του ήταν εγγονός του ευεργέτη Ανδρέα Βαλλιάνου. Σπούδασε νομικά στο Πανεπιστήμιο Αθηνών και στη Λειψία. Το 1914 διορίσθηκε πρόεδρος της Επιτροπής αποκαταστάσεως προσφύγων στη Θεσσαλονίκη. Το 1941 διετέλεσε για λίγους μήνες διοικών σύμβουλος της Τράπεζας της Ελλάδος.

Απεβίωσε το 1951. Ήταν παντρεμένος με την Maria Luders και είχε αποκτήσει μια κόρη την Ελένη Νεγρεπόντη, γνωστή και ως Άλκης Θρύλος.

## Ενασχόληση με τον αθλητισμό

Ασχολήθηκε ενεργά με τον αθλητισμό. Υπήρξε ιδρυτικό μέλος του Ομίλου Αντισφαίρισης Αθηνών, μέλος του Εθνικού Γ.Σ. από το 1903, μέλος της διοργανωτικής επιτροπής των Θερινών Ολυμπιακών Αγώνων του 1906, πρόεδρος της ελλανοδίκου επιτροπής των Παναιγύπτιων - Πανελλήνιων Αγώνων του 1910, μέλος της ελλανοδίκου επιτροπής και αλητάρχης του Πανελλήνιου πρωταθλήματος στίβου ανδρών του 1907, μέλος του δ.σ. του Ιππικού Ομίλου και της Φιλίππου Κοινωνίας καθώς και μέλος (1899 - 1905) & αντιπρόεδρος του δ.σ. του ΣΕΓΑΣ Ως πρόεδρος της Επιτροπής Ολυμπιακών Αγώνων (1918 - 1920) συνέβαλε καθοριστικά στην σύνταξη νομοθετημάτων σχετικά με τον ελληνικό αθλητισμό. Επίσης ασχολήθηκε ενεργά με την ποδηλασία και υπήρξε πρόεδρος του Ποδηλατικού Συλλόγου Αθηνών εκδίδοντας μάλιστα περιοδικό υπό τον τίτλο *Ποδηλατική και Αθλητική Επιθεώρηση της Ανατολής*. 

Επίσης είχε συμμετάσχει σε διεθνής αγώνες αντισφαίρισης τον Φεβρουάριο του 1899 όπου στο διπλό αντρών με συμπαίκτη τον Νικόλαο Πασπάτη είχαν δύο ήττες.

## Πολιτική σταδιοδρομία

Το 1904 διορίστηκε νομάρχης Κεφαλληνίας. Το 1910 εξελέγη για πρώτη φορά βουλευτής Αττικής και συνέχισε να επανεκλέγεται μέχρι και το 1920. Κατά την περίοδο του Εθνικού Διχασμού υποστήριξε τον Ελευθέριο Βενιζέλο συμμετέχοντας μάλιστα ως υπουργός Οικονομικών στην Κυβέρνηση Εθνικής Αμύνης. Το ίδιο υπουργείο ανέλαβε και στην κυβέρνηση Βενιζέλου (1917 - 1920).

## Συμμετοχή στον Α' Βαλκανικό Πόλεμο
Στη διάρκεια του Α΄ Βαλκανικού Πολέμου στρατεύθηκε εθελοντικά, πήρε τον βαθμό του επιλοχία, και χρησιμοποιήθηκε ως οδηγός αυτοκινήτων στο μέτωπο της Ηπείρου.

## Παραπομπές


Κατηγορία:Έλληνες υπουργοί Οικονομικών
Κατηγορία:Νομάρχες Κεφαλληνίας
Κατηγορία:Βουλευτές Αττικής
Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Οικογένεια Νεγρεπόντη
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Βενιζελισμός
Οδός Γρηγορίου Λαμπράκη (Θεσσαλονίκη)

Η **οδός Γρηγορίου Λαμπράκη** (πρώην οδός *Κονίτσης* και *Νοσοκομείων*) βρίσκεται στο ανατολικό τμήμα του Πολεοδομικού Συγκροτήματος Θεσσαλονίκης.

## Περιγραφή
Έχει μήκος 3,3 χιλιόμετρα και διασχίζει την περιοχή της Έκθεσης, την περιοχή νότια της Τριανδρίας και τις συνοικίες Άνω Τούμπα και Μαλακοπή. Αρχίζει από το Αλεξάνδρειο Μέλαθρον και καταλήγει στην οδό Σταγειρίτη, στη συνοικία Κωνσταντινουπολίτικα. Διασταυρώνεται με κεντρικές αρτηρίες όπως η οδός 3ης Σεπτεμβρίου, η οδός Καυταντζόγλου, η Λεωφόρος Καραμανλή - Νέα Εγνατία και η οδός Κατσιμίδη, καθώς και με σημαντικές οδούς όπως η Κλεάνθους, η Διαγόρα και η Περραιβού. Αποτελεί τη φυσική συνέχεια της οδού 17 Νοέμβρη και διέρχεται από το Πολεμικό Μουσείο Θεσσαλονίκης, το Νοσοκομείο Ειδικών Παθήσεων, το Πολιτιστικό κέντρο του Δήμου Θεσσαλονίκης στην Άνω Τούμπα, το ναό της Aγίας Βαρβάρας και το ορφανοτροφείο Μέγας Αλέξανδρος. Σε μικρή απόσταση από το δρόμο βρίσκεται το γήπεδο της Τούμπας και το Δημοτικό Κολυμβητήριο. 

thumb|right|250px|Εμπορικό τμήμα του δρόμου στην περιοχή της Μαλακοπής
Η οδός υπήρχε πριν τη Μικρασιατική Καταστροφή, συνέδεε τον οικισμό της Πυλαίας με τη Θεσσαλονίκη και είχε την ονομασία *Οδός Νοσοκομείων*, λόγω του ιταλικού στρατιωτικού νοσοκομείου που στεγαζόταν στο σημερινό νοσοκομείο Ειδικών Παθήσεων, ενώ αργότερα παίρνει την ονομασία *οδός Κονίτσης*. Μετονομάστηκε το 1983, προς τιμήν του Έλληνα πολιτικού και ακτιβιστή Γρηγόρη Λαμπράκη.

Η Γρηγορίου Λαμπράκη αποτελεί σημαντική εμπορική οδό της ανατολικής Θεσσαλονίκης με αυξημένο κυκλοφοριακό φόρτο, ο οποίος σε ώρες αιχμής προσεγγίζει ακόμη και αυτόν στο κέντρο της πόλης.

## Συγκοινωνία
Η οδός Γρηγορίου Λαμπράκη εξυπηρετείται από 4 λεωφορειακές γραμμές του OΑΣΘ. Η γραμμή **14** διέρχεται αυτής μεταξύ της Λεωφόρου Καραμανλή και της οδού Σταγειρίτη και συνδέεται με το κέντρο της πόλης. Οι γραμμές **30 και 36Χ** εξυπηρετούν το τμήμα μεταξύ των οδών Αμμουλιανής και Περραιβού, ενώ η γραμμή **37** τη διατρέχει μεταξύ των οδών Αμμουλιανής και Διαγόρα.

Λειτουργούν 2 πιάτσες ταξί, στη συμβολή της με τις οδούς Διαγόρα και Περραιβού.

## Παραπομπές


Γρηγοριου Λαμπρακη
Te Deum

Ως **Te Deum** (ή αλλιώς *Αμβροσιανοί ύμνοι* ή *Τραγούδια της Εκκλησίας*) είναι γνωστά διάφορα θρησκευτικά τραγούδια της Πρωτοχριστιανικής Περιόδου με δοξολογικό περιεχόμενο. Επίσης, Te Deum χαρακτηρίζονται και οι λειτουργίες κατά τις οποίες ψέλνονται τα τραγούδια αυτά. Τέτοιες λειτουργίες συνηθίζονται κυρίως στην Καθολική Εκκλησία.

Παραδοσιακά, η συγγραφή των τραγουδιών αποδίδεται στους άγιους Αμβρόσιο ή Αυγουστίνο.

## Εξωτερικοί σύνδεσμοι

*Πρωτότυπο κείμενο στα λατινικά από τη Λατινόφωνη Βικιθήκη.

Κατηγορία:Εκκλησιαστική υμνολογία
Εθνική Οδός 29 (Ελλάδα)

Η **Εθνική Οδός 29 (ΕΟ29)** είναι εθνική οδός μονής λωρίδας ανά κατεύθυνση στη Περιφέρεια Στερεάς Ελλάδας. Συνδέει την Ιτέα με τον Όσιο Λουκά μέσω Δεσφίνας και Διστόμου.

Κατηγορία:Εθνικές Οδοί της Ελλάδας
Τέριν Τερέλ

Η **Τέριν Νικόλ Τερέλ** (γεν. 28 Δεκεμβρίου 1985) είναι Αμερικανίδα επαγγελματίας παλαιστής, ηθοποιός, σταντγούμαν και μοντέλο. Έχει συμβόλαιο με την εταιρεία πάλης TNA Wrestling, ενώ έγινε γνωστή για το χρόνο της στο WWE.

## Καριέρα
### WWE (2007-2010)
Το 2007, δοκιμάστηκε απο την μεγάλη εταιρεία πάλης, WWE, συμμετέχοντας σε διαγωνισμό ανίχνευσης γυναικών παλαιστών. Παρόλο που δεν κέρδισε, υπέγραψε συμβόλαιο με την εταιρεία τον Φεβρουάριο του 2008. Σύντομα, στάλθηκε στο θυγατρικό Florida Championship Wrestling, για να εκπαιδευτεί και άρχισε να χρησιμοποιεί το ψευδώνυμο "Τίφανι". Μετά απο λίγους μήνες, ξεκίνησε να εμφανίζεται σε τηλεοπτικά προγράμματα του WWE.

Την επόμενη χρονιά, βρέθηκε στο εβδομαδιαίο σόου του WWE, το ECW. Εκεί έγινε η βοηθός του γενικού διευθυντή Θίοντορ Λονγκ και έπειτα έγινε η γενική διευθύντρια του σόου. Το 2010, μεταφέρθηκε στο SmackDown και αντιμετώπισε κάποιες απο τις κορυφαίες γυναίκες της εταιρείας. Τον Αύγουστο, το WWE ήρθε σε ρήξη με την Τερέλ, λόγω ενός επεισοδίου εκείνης με τον -τότε- σύζυγο της Ντρου Γκάλογουεϊ. Τον Νοέμβριο, αποδεσμεύτηκε απο το WWE.

### TNA Wrestling (2012-σήμερα)
Αφού έμεινε για δύο χρόνια εκτός πάλης, το καλοκαίρι του 2012 η Τέριν Τερέλ υπέγραψε συμβόλαιο με την ανταγωνιστική εταιρεία πάλης, TNA Wrestling. Σε επεισόδιο της τηλεοπτικής εκπομπής Impact Wrestling, η υπεύθυνη των γυναικών, Μπρουκ Χόγκαν, παρουσίασε την Τέριν Τερέλ ως τη νέα διαιτητή των γυναικείων αγώνων. Τον Μάρτιο του 2013, ξεκίνησε μια κόντρα με την Γκέιλ Κιμ και γι' αυτό άφησε το πόστο του διαιτητή για να παλεύει σε αγώνες. Οι δυο τους ήρθαν αντιμέτωπες σε έναν βίαιο αγώνα στο Slammiversary, όπου η Τερέλ πήρε τη νίκη.

## Παραπομπές


## Πηγές
*https://web.archive.org/web/20101025205718/http://sports.rightpundits.com/?p=5324

Κατηγορία:Επαγγελματίες παλαιστές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Bugatti Type 57

Η **Bugatti Type 57** ήταν ένα υπερπολυτελές σπορ αυτοκίνητο που παρήχθη από τη γαλλική αυτοκινητοβιομηχανία Bugatti, από τον Μάρτιο του 1934 έως τον Μάιο του 1940, σε μόλις 685 αντίτυπα. Το μοντέλο κυκλοφόρησε σε πολλές εκδοχές αμαξώματος και υπήρξε το τελευταίο προπολεμικό αυτοκίνητο της εταιρείας. Μαζί με κάποια δοκιμαστικά πρωτότυπα, η συνολική παραγωγή όλων των εκδοχών της Type 57 έφτασε τα 710 αντίτυπα.

## Κινητήρας

Οι περισσότερες εκδόσεις της Bugatti Type 57 έφεραν έναν βενζινοκινητήρα 3.3 λίτρων (3.257 cm³ ή 198 κυβικών ιντσών) 8-κύλινδρο σε σειρά (I8). Είχε βασιστεί σε αυτόν της προκατόχου Type 49, αλλά με σημαντικές βελτιώσεις, που είχαν γίνει από τον Ζαν Μπουγκάτι. Σημειωτέον ότι το μηχανικό αυτό σύνολο μεταφέρθηκε αυτούσιο και στη διάδοχο Bugatti Type 101 του 1951 - 1952, μοντέλο που κατασκευαζόταν με σχετικές μετατροπές στα σασί των Type 57 και διατηρώντας πάντα τον ίδιο κινητήρα.

## Αμάξωμα

Το μοντέλο Type 57 ήταν ένα εντελώς νέο ντιζάιν, αν και είχε ενσωματώσει μια μικρότερη εκδοχή από το «πέταλο» στο μπροστινό ρύγχος που είχε η τεράστιων διαστάσεων υπερπολυτελής Bugatti Royale του 1927 - 1933. Βασικό πρωταγωνιστικό ρόλο στην εξέλιξη της Type 57 είχε παίξει ο Ζαν Μπουγκάτι, γιός του Έττορε Μπουγκάτι, ιδρυτή της εταιρείας. Κυκλοφόρησε σε δύο βασικές εκδόσεις:

* Type 57 - στάνταρ.
* Type 57S - «surbaissé», επειδή το αμάξωμα είχε χαμηλώσει σημαντικά.

Διατέθηκε στις εξής εκδοχές αμαξώματος:

* Berline Galibier: η στάνταρ 4-πορτη σεντάν έκδοση.
* Cabriolet Stelvio: 2-πορτο cabriolet.
* Coupé Atalante: 2-πορτο coupé.
* Coach Ventoux: 2-πορτο roadster.
* Prototype Aérolithe: κατασκευάστηκε σε ένα μόνο αντίτυπο, με βάση το σασί της Type 57, σε σχεδιασμό επίσης του Ζαν Μπουγκάτι.

## Βιβλιογραφία
* Ray Bonds (2003). The Illustrated Directory of Sports Cars. Motorbooks. ISBN 0-7603-1420-9.
* Jean-Paul Thevenet et Peter Vann, Berlinettes, coupés d'hier et d'aujourd'hui, EPA. ISBN 2-85120-252-2.

## Εξωτερικοί σύνδεσμοι

* www.bugatti.com/Bugatti-models/ Type 57
* www.conceptcarz.com/ 1937 Bugatti Type 57S

Κατηγορία:Μοντέλα Bugatti
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γαλλικά αυτοκίνητα
Piwigo

Το **Piwigo** είναι λογισμικό για ανάρτηση φωτογραφιών στο διαδίκτυο υπό την άδεια GPL. Είναι γραμμένο σε PHP και απαιτεί μια βάση δεδομένων MySQL. Το Piwigo ήταν παλαιότερα γνωστό ως **PhpWebGallery**. Ο δημιουργός του Piwigo Pierrick Le Gall ανακοίνωσε την μετονομασία στο προσωπικό blog του στις 24 Σεπτεμβρίου 2008.

## Βασικά Χαρακτηριστικά
; Προσθέστε Φωτογραφίες: Με μια ηλεκτρονική φόρμα, με ένα λογισμικό FTP client, με digiKam, Shotwell, Lightroom, iPhoto (Mac users), Aperture (Mac users) ή με εφαρμογές για κινητά όπως iPhone/iPad και Android

Κατηγορία:Εφαρμογές διαδικτύου
Μαρουάν Φελαϊνί

Η Νυμφοδωρα Πέτρου Ισπανικα : Nymfoulinos guapa Maradona (γεννημένος στις 22 Νοεμβρίου 1987 στο Έττερμπεεκ, προάστιο των Βρυξελλών) είναι Βέλγος διεθνής ποδοσφαιριστής με καταγωγή από το Μαρόκο που αγωνίζεται ως μέσος στην Σαντόνγκ Λουνένγκ Ταϊσάν ΦΚ.

## Συλλογική Καριέρα

### Πρώιμη καριέρα

Ο Φελαϊνί ξεκίνησε να παίζει ποδόσφαιρο στην ηλικία των 8 ετών στις ακαδημίες της ΡΣΚ Άντερλεχτ. Ως νεαρός ήταν δρομέας με προτίμηση στα 10.000 μέτρα. Ο πατέρας του Αμπντελατίφ  τον ώθησε προς το ποδόσφαιρο έμεινε στις ακαδημίες της ΡΣΚ Άντερλεχτ έως τα 10 του χρόνια ακολούθως πέρασε από τα τμήματα υποδομής της Μονς της R. Francs Borains και τις Σπόρτινγκ Σαρλερουα πριν καταλήξει στην Σταντάρ Λιέγης το 2000

### Σταντάρ Λιέγης

Σε ηλικία 17 ετών υπέγραψε την πρώτο του συμβόλαιο με την Σταντάρ Λιέγης. Μεταξύ του 2006 και του 2008 έκανε 84 εμφανίσεις για τον σύλλογο, σκοράροντας 11 φορές. Έγινε γνωστός για την ικανότητα στο ψηλό παιχνίδι και την αντοχή του, η οποία τον έκανε ένα από τα καλύτερους μέσους στη Πρωτάθλημα ποδοσφαίρου Βελγίου κατάφερε να κερδίσει το παπούτσι Ebony το 2008, ένα βραβείο που δίνεται στον καλύτερο παίκτη αφρικανικής καταγωγής της σεζόν.

### Έβερτον
Μετά την απόρριψη των προτάσεων της Μάντσεστερ Γιουνάιτεντ  και μετά το ενδιαφέρον που αναφέρθηκαν από Άστον Βίλα, της Ρεάλ Μαδρίτης, Τότεναμ Χότσπερ και της Μπάγερν Μονάχου, Ο Φελαϊνί υπέγραψε για την Έβερτον, τον Σεπτέμβριο του 2008, με αρχικό κόστος μεταγραφής 15 εκατομμυρίων λιρών

### Προσωπική Ζωή

Ο Φελαϊνί έχει δύο αδέλφια. Τον Hamza Fellaini και τον Mansour Fellaini. Ο Φελαϊνί είναι μουσουλμάνος. 

 

Κατηγορία:Βέλγοι ποδοσφαιριστές
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Έβερτον
Κατηγορία:Ποδοσφαιριστές Εθνικής Βελγίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Βελγίου Κ18
Κατηγορία:Ποδοσφαιριστές Εθνικής Βελγίου Κ19
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές ΡΑΕΚ Μονς
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Βραχιόποδα

Τα **βραχιόποδα** είναι συνομοταξία  θαλασσίων ασπόνδυλων, εφοδιασμένων με δίθυρο όστρακο (παρ' όλα αυτά δεν ανήκουν στα Δίθυρα), τα οποία ζουν προσκολλημένα σε υποβρύχια αντικείμενα με ένα μίσχο που διαπερνάει τη μια από τις βαλβίδες από μια οπή. Τα ζώα αυτά είναι εφοδιασμένα με κροσσωτούς βραχίονες που με αυτούς πιάνουν και φέρνουν την τροφή τους στο στόμα.

Tα περισσότερα είδη αποφεύγουν περιοχές με δυνατά θαλάσσια ρεύματα και βρίσκονται συνήθως σε βραχώδεις περιοχές ή στα μεγάλα βάθη των ωκεανών.

## Βιβλιογραφία
Κάρολος Δαρβίνος, *Η καταγωγή των ειδών*. Εκδόσεις Γκοβόστη.

## Παραπομπές


Κατηγορία:Λοφοτροχόζωα
Εγχυματικά

Τα **εγχυματικά** (*Infusoria*) είναι τάξη μικροσκοπικών ζωυφίων που ονομάστηκαν έτσι γιατί πρωτοπαρατηρήθηκαν στα εγχύματα φυτικών ουσιών. Αποτελούνται από μια ζελατινοειδή μάζα που περιβάλλεται από μια λεπτή μεμβράνη, που στο σύνολό της ή κατά μέρη φέρει λεπτά και δονούμενα τριχίδια, τις βλεφαρίδες. Με τις βλεφαρίδες αυτές κολυμπούν, συλλαμβάνουν την τροφή τους και τη φέρνουν στο στόμα. Τα εγχυματικά χρησιμοποιούνται στα ιχθυοτροφεία ως τροφή των γόνων, των ψαριών που μόλις έχουν εκκολαφθεί, λόγω του μικρού τους μεγέθους και της υψηλής, για τα ψάρια, θρεπτικής τους αξίας.

## Βιβλιογραφία
Δαρβίνος Κ., *Η καταγωγή των ειδών*. Εκδόσεις Γκοβόστη.

Κατηγορία:Πρώτιστα
Κιρρίποδα

Τάξη Μαλακοστράκων που περιλαμβάνει τους Βαλάνους. Τα νεογνά τους μοιάζουν με τα νεογνά πολλών άλλων Μαλακοστράκων, όταν όμως μεγαλώσουν, προσκολλώνται πάτνα σε άλλα αντικείμενα, είτε άμεσα είτε με ένα μίσχο, και το σώμα τους περιβάλλεται από ένα ασβεστούχο κέλυφος. Το κέλυφος αυτό αποτελείται από πολλά τμήματα. Δυο από αυτά ανοίγουν για να δώσουν διέξοδο σε μια δέσμη συστραμένων και αρθρωτών πλοκάμων, τα μέλη τους.

## Βιβλιογραφία
Δαρβίνος, Κ., Η καταγωγή των ειδών. Εκδόσεις Γκοβόστη

Κατηγορία:Μαλακόστρακα
MU

Η συντομογραφία λατινικών χαρακτήρων **MU** ή **mu** μπορεί να αναφέρεται:

## Γεωγραφικοί προσδιορισμοί
* Στον Μαυρίκιο, κωδικός χώρας κατά ISO 3166-2.
** Στον .mu top-level domain κωδικό για τον Μαυρίκιο στο διαδίκτυο. 
* Στην Ένωση για τη Μεσόγειο, (γαλ. Union méditerranéenne)

## Άλλες χρήσεις
* Στην GW·h (gigawatt hour), μονάδα μέτρησης κατανάλωσης (εναλλακτική ονομασία του GWh). 

## Στη Φυσική
* Στην Τριβή.
* Στη Μαγνητική διαπερατότητα.
* Στο Μιόνιο.
* Στη Μαγνητική ροπή.
* Στο Ιξώδες
Ζωίδιο

Σε πολλά από τα κατώτερα ζώα (κοράλλια, μέδουσες, κλπ.) η αναπαραγωγή γίνεται με δύο τρόπους: με αυγά και με εκβλαστήσεις που συνεπάγονται ή όχι αποχωρισμό από τον γονέα και που πολύ συχνά τα προϊόντα τους δε μοιάζουν καθόλου με εκείνα που προέρχονται από το αυγό. Οι τελευταίες αυτές μορφές, που φαινομενικά αποτελούν ιδιαίτερα άτομα, έχουν πάρει το όνομα **ζωίδια** (zoids).

Να μη γίνεται σύγχυση με το **ζωοειδές** (zooid).

## Βιβλιογραφία
Δαρβίνος, Κ., *Η καταγωγή των ειδών*. Εκδόσεις Γκοβόστη.

Κατηγορία:Αναπαραγωγή
Αλέξανδρος Μερκάτης

[thumb|right|350px|Ο Αλέξανδρος Μερκάτης (δεύτερος από αριστερά) σε φωτογραφία της διοργανωτικής επιτροπής των [Θερινοί Ολυμπιακοί Αγώνες 1906|Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Γεώργιος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.]]Ο **Αλέξανδρος Μερκάτης** (1874 - 1947) ήταν Έλληνας αυλικός και αθλητής.

## Βιογραφικά στοιχεία

Ήταν γιος του Λεονάρδου Μερκάτη και της Αικατερίνης Μπενιζέλου. Από την πλευρά του πατέρα του καταγόταν από παλιά οικογένεια της Ζακύνθου ιταλικής καταγωγής ενώ από την πλευρά της μητέρας του από τις οικογένειας Σκουζέ και Μπενιζέλου. Παππούς του ήταν ο ακαδημαΐκός Αλέξανδρος Μπενιζέλος. Ήταν διδάκτωρ της Νομικής και έφερε τον τίτλο του Κόμητος. Την περίοδο 1896 - 1897 χρημάτισε γραμματέας της αυτοκράτειρας της Αυστρίας Ελισάβετ. Υπήρξε Αυλάρχης των βασιλιάδων Κωνσταντίνου και του Αλεξάνδρου και Μέγας Αυλάρχης και Μέγας Τελετάρχης του Γεωργίου Β΄, θέση από την οποία παραιτήθηκε το 1946. Είχε αποκτήσει τεράστια ακίνητη περιουσία στην περιοχή των Αθηνών μεταξύ των οποίων και το *κτήμα Αλεξάνδρου* στο Αιγάλεω. Ήταν παιδικός φίλος του Βασιλιά Κωνσταντίνου Α΄.

Ήταν παντρεμένος με την Χάριετ Wright και είχε αποκτήσει έναν γιο, τον Λεονάρδο, και δύο κόρες, την Αταλάντα, σύζυγο του γνωστού συγγραφέα Michael Arlen, και την Ντάρια.

## Αθλητική δραστηριότητα

Υπήρξε στενός συνεργάτης του Ντε Κουμπερντέν και συνέβαλε σημαντικά στην διοργάνωση των Ολυμπιακών Αγώνων του 1896. Διετέλεσε μέλος της Διεθνούς Ολυμπιακής Επιτροπής (1899 - 1925), μέλος της Επιτροπής Ολυμπιακών Αγώνων, μέλος της διοργανωτικής επιτροπής των Ολυμπιακών Αγώνων του 1896 και 1906, αλυτάρχης στους αθλητικούς αγώνες του 1907 προς τιμήν του βασιλιά της Ιταλίας, ιδρυτικό μέλος και πρόεδρος (1901 - 1909) του Ομίλου Αντισφαίρισης Αθηνών καθώς και μέλος της ελλανοδίκου επιτροπής των Πανελλήνιων πρωταθλημάτων στίβου ανδρών του 1905 και του 1907. Στους Ολυμπιακούς Αγώνες του Παρισιού (1900) αν και ήταν ο αρχηγός της ελληνικής αποστολής, στο αγώνισμα του γκολφ συμμετείχε με τα γαλλικά χρώματα λαμβάνοντας την ενδέκατη θέση. Η πράξη του αυτή προκάλεσε μεγάλες αντιδράσεις στην Ελλάδα.

## Παραπομπές


Κατηγορία:Μέλη Διεθνούς Ολυμπιακής Επιτροπής
Κατηγορία:Γάλλοι αθλητές του γκολφ
Κατηγορία:Έλληνες αθλητές του γκολφ
Α
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Αθλητές του γκολφ στους Θερινούς Ολυμπιακούς Αγώνες 1900
Κουάγκα

Το Κουάχα είναι ένα εξαφανισμένο υποείδος της ζέβρας. Κάποτε αριθμούσε τεράστια κοπάδια στη Νότια ακτή της Αφρικής. Διέφερε από τα άλλα είδη ζέβρας επειδή είχε ρίγες μόνο στο μπροστινό μέρος του σώματος του ενώ το πίσω μέρος ήταν εντελώς καφέ. Η λέξη Κουάχα σημαίνει ζέβρα στη γλώσσα των Κόικόι. Το μόνο Κουάχα που φωτογραφήθηκε ζωντανό ήταν ένα αρσενικό στον ζωολογικό κήπο του Λονδίνου το 1875. Το τελευταίο Κουάχα πέθανε στον ζωολογικό κήπο του Άμστερνταμ το 1883.

Τα κουάχα εξαφανίστηκαν ύστερα από ανελέητο κυνήγι καθώς ανταγωνίζονταν τα ζώα εκτροφής. Οι φροντιστές σε ζωολογικούς κήπους ανέφεραν ότι ήταν πιο ήρεμα και υπάκουα ζώα σε σχέση με τις ζέβρες. Κάποια κουάγκα χρησιμοποιούνταν και για να σέρνουν άμαξες. 

Κατηγορία:Ιππίδες
Κατηγορία:Εξαφανισμένα ζώα
Μαρικάνα

Η **Μαρικάνα** είναι μια πόλη πληθυσμού 19.522 κατοίκων που βρίσκεται στην Βορειοανατολική Νότια Αφρική.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Αφρικής
Κύπελλο Κύπρου ποδοσφαίρου ανδρών 2012-13

Το **Κύπελλο Κύπρου 2012-13** ήταν η 71η έκδοση του Κυπέλλου Κύπρου. Νικητής ήταν ο Απόλλων για 7η φορά στην ιστορία του.

## Σύστημα διεξαγωγής
Στο κύπελλο Κύπρου 2012-13 συμμετείχαν οι 14 ομάδες του πρωταθλήματος Α΄ κατηγορίας 2012-13 και οι 14 ομάδες του πρωταθλήματος Β΄ κατηγορίας 2012-13. 

Διεξήχθη σε 5 γύρους. Στον Α΄ γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στους επόμενους 3 γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2013–14.

## Α΄ γύρος
Στον Α΄ γύρο συμμετείχαν οι 12 από τις 14 ομάδες του πρωταθλήματος Α΄ κατηγορίας 2012-13 και οι 12 από τις 14 ομάδες του πρωταθλήματος Β΄ κατηγορίας 2012-13. Από τον Α΄ γύρο εξαιρέθηκαν οι ομάδες που συμμετείχαν στον τελικό του Κυπέλλου Κύπρου 2011-12, Ομόνοια Λευκωσίας και ΑΕΛ, καθώς και οι ομάδες που αναδείχθηκαν ομάδες ήθους (fair play) των πρωταθλημάτων Α΄ κατηγορίας 2011-12 και Β΄ κατηγορίας 2011-12, Ερμής Αραδίππου και ΠΑΕΕΚ αντίστοιχα. Οι 12 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους.





## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 4 ομάδες που είχαν εξαιρεθεί από τον Α΄ γύρο.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Απόλλων και η ΑΕΛ. Ο τελικός διεξήχθη στις 22 Μαΐου 2013 στο Τσίρειο Στάδιο στη Λεμεσό. Στην κανονική διάρκεια του αγώνα το παιχνίδι τελείωσε 0-0. Ακολούθησε παράταση. Νικητής ήταν ο Απόλλων με σκορ 2-1.

## Παραπομπές


## Πηγές
*
*
*
*

## Βιβλιογραφία
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 2012-13

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2012-2013
Πρωτάθλημα καλαθοσφαίρισης Α' εθνικής κατηγορίας γυναικών 1996-1997

**Α1 Γυναικών 1996-1997** 

Το πρωτάθλημα μπάσκετ γυναικών για τη σαιζόν 1996-1997 κατέκτησε ο Α.Ο. Σπόρτιγκ Αθηνών. Ο Σπόρτιγκ και ο Παναθηναϊκός ισοβάθμησαν στην πρώτη θέση όμως ο Σπόρτιγκ έχοντας καλύτερη διαφορά πόντων αναδείχθηκε Πρωταθλητής. Υποβιβάστηκαν οι ομάδες Αστέρας Εξαρχείων, Αγία Παρασκεύη , Πτολεμαΐδα, Παγκράτι. Οι τέσσερις πρώτες ομάδες απέκτησαν δικαίωμα συμμετοχής στην Ευρώπη μαζί με την Καλαμαρία η οποία απέκτησε το δικαίωμα να αγωνιστεί στο Κύπελλο Ρονκέτι ως Κυπελλούχος Ελλάδας.


20px|Α1 **Βαθμολογία** 20px|Α1





## Πηγές
*Περιοδικό Το Τρίποντο, 26 Απριλίου 1997, σελ. 68-71
*Εφημερίδα "Ριζοσπάστης", φύλλο 17 Απριλίου 1997 σελ. 34 (βαθμολογία προτελευταίας αγωνιστικής).
*Εφημερίδα "Ριζοσπάστης", φύλλο 22 Απριλίου 1997 σελ. 35 (αποτελέσματα τελευταίας αγωνιστικής).



1996 1997
Πρωταθλημα Ελλαδος Α Γυναικών 1996 1997
Πρωταθλημα Ελλαδος Α Γυναικών 1996 1997
Χαβιέρ Σανέτι

Ο **Χαβιέρ Αδελμάρ Σανέτι** (*Javier Adelmar Zanetti*, ισπανική  προφορά ΔΦΑ: [ˈχaβ̞je̞ɾ saˈne̞ti], γεννήθηκε στις 10 Αυγούστου 1973 στο Ντοκ Σουντ, Μπουένος Άιρες) είναι Αργεντινός πρώην ποδοσφαιριστής που αγωνίστηκε στην ιταλική Ίντερ από το 1995 έως το 2014, αποτελώντας παίκτη-σύμβολο για την ομάδα του. Υπήρξε ένας από τους καλύτερους αμυντικούς της εποχής του και από τους καλύτερους στη θέση του δεξιού πλαγίου αμυντικού όλων των εποχών.

## Δείτε επίσης
* Κατάλογος ποδοσφαιριστών ανδρών με τις περισσότερες επίσημες εμφανίσεις

## Παραπομπές


## Εξωτερικοί σύνδεσμοι

* 

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ίντερ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές Ταγιέρες ντε Ρεμέδιο ντε Εσκαλάδα 
Κατηγορία:Ξένοι ποδοσφαιριστές στην Ιταλία 
Κατηγορία:FIFA 100
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA Century Club
Φρέντυ Σερπιέρης

Ο **Φρέντυ Σερπιέρης** (Αθήνα, 28 Απριλίου 1938 - Αθήνα , 20 Απριλίου 2016) ήταν Έλληνας αθλητής και επιχειρηματίας.

## Βιογραφικά στοιχεία
Γεννήθηκε στην Αθήνα και ήταν γιος του Ιωάννη Σερπιέρη και της Ντιντί Βλαστού. Από την πλευρά του πατέρα του καταγόταν από την οικογένεια Σερπιέρη, ιταλικής καταγωγής, ενώ από την πλευρά της μητέρας του από παλιά οικογένεια της Χίου. Ήταν δισέγγονος του Τζιανμπατίστα Σερπιέρη, ιδιοκτήτη των Μεταλλείων Λαυρίου και του ομώνυμου αρχοντικού, του Γεωργίου Παχύ, πολιτικού και κτηματία, καθώς και τρισέγγονος του Γεωργίου Σκουζέ. Σπούδασε οικονομικές επιστήμες στη Γενεύη. Ήταν διευθύνων σύμβουλος της Αγροτικής Εταιρείας Πύργος Βασιλίσσης. και της Εταιρείας Ευροποιμήν ΕΠΕ. Ήταν παιδικός φίλος του τέως βασιλιά Κωνσταντίνου Β΄.

Κατοικούσε στην Αθήνα. Είχε αποκτήσει έναν γιο, τον Τζόνι Σερπιέρη, πρωταθλητή ιππασίας, και με την τραγουδίστρια Μαρινέλλα μια κόρη, τη Τζωρτζίνα (Γεωργία - Χριστίνα) Σερπιέρη.

## Αθλητική δραστηριότητα
Ως αθλητής της ιππασίας αναδείχθηκε πρωταθλητής Ελλάδος και βαλκανιονίκης. Υπήρξε πρόεδρος της επιτροπής ιππασίας που υπαγόταν στο ΣΕΓΑΣ καθώς και πρώτος πρόεδρος της Ομοσπονδίας Ιππασίας. Διετέλεσε α΄ αντιπρόεδρος της Διεθνούς Ομοσπονδίας Ιππασίας, μέλος, αντιπρόεδρος & πρόεδρος (1975 - 1983, 1990 - 1995) του διοικητικού συμβουλίου του Ελληνικού Ιππικού Ομίλου, ταμίας και πρόεδρος (1984) του ΣΕΓΑΣ, πρόεδρος της Νέας Αθλητικής Κίνησης (1984 - 1989) κ.α. 

## Παραπομπές


Κατηγορία:Έλληνες αθλητές της ιππασίας
Κατηγορία:Οικογένεια Σερπιέρη
Βαλουά (αποσαφήνιση)

Ο όρος **Βαλουά** (γαλλ. Valois) μπορεί να αναφέρεται:
* Στον Οίκο των Βαλουά
* Στην περιοχή της Γαλλίας που καλύπτεται από τους νομούς Ουάζ (Oise) και Αιν (Aisne).
* Στην Κομητεία του Βαλουά της Γαλλίας
* Στην πολυεθνική εταιρία "Valois" που ειδικεύεται στην παραγωγή σπρέι
* Σε ένα μπολ πυρέξ με παραδοσιακή σαλάτα και τερίνα που προσέφερε στους καλούς του πελάτες ο κ. Βαλουά, κρεοπώλης στο Τουρύ (Toury), και προφορικά μεταφερόταν από γενεά σε γενεά.
Γαβαλιώτισσα

Η περιοχή **Γαβαλιώτισσα** (κάποιες φορές αναφέρεται και **Γκαβαλιώτισσα**) βρίσκεται επί της επαρχιακής οδού Έδεσσας-Αριδαίας κάτω από το Περίπτερο του *Φυσιολατρικού Ομίλου Έδεσσας*.

Μέσα στο πευκόδασος της Γκαβαλιώτισσας βρίσκεται το ομώνυμο ανοιχτό δημοτικό αμφιθέατρο . Με χωρητικότητα 2500 θεατές, το θέατρο αποτελεί τους καλοκαιρινούς μήνες πόλο έλξης λόγω του πλήθους εκδηλώσεων που οργανώνονται.

Απέχει 1,5 χιλιόμετρο από το κέντρο της πόλης

## Ονομασία
Το όνομα Γαβαλιώτισσα προέρχεται από ομώνυμο μοναστήρι που υπήρχε παλιότερα στην περιοχή εντός του ομώνυμου δάσους και ήταν αφιερωμένο στην Παναγία την Γκαβαλιώτισσα , η οποία κατά την παράδοση είναι η Ελεούσα των Γκαβών (δηλαδή τυφλών). Εδώ γινόταν και ένα από τα πανηγύρια της Έδεσσας, το οποίο έχει σταματήσει να πραγματοποιείται στις μέρες μας. Τελευταία, έχει επικρατήσει το όνομα Γαβαλιώτισσα.

## Υποδομές
Ο περιβάλλον χώρος αποτελείται από:
* Υπαίθριο Αμφιθέατρο
* Πάρκο
* Γραφεία Προσκόπων Έδεσσας
* Εκκλησάκι της Παναγίας Γαβαλιώτισσας
* Περίπτερο του Φυσιολατρικού Ομίλου Έδεσσας (Φ.Ο.Ε)
* Γήπεδα αντισφαίρισης και καλαθοσφαίρισης

## Παραπομπές


## Πηγές
* Βιβλίο *Καλημέρα Τσότσα* του Γ.Τουσίμη (2001), www.edessacity.gr.

Κατηγορία:Περιφερειακή ενότητα Πέλλας
BYD F0

Το **BYD F0** είναι ένα αυτοκίνητο πόλης της κατηγορίας Α, που παρήχθη από την κινεζική αυτοκινητοβιομηχανία BYD Auto, μεταξύ του 2008 και του 2015. Με εξαίρεση όμως λίγες στιλιστικές λεπτομέρειες, πρόκειται για αντίγραφο του Toyota Aygo πρώτης γενιάς, χωρίς να έχει ληφθεί σχετική άδεια. Από το 2019, επανήλθε στην παραγωγή μια πλήρως ηλεκτροκίνητη εκδοχή του, το **BYD e1**.

## BYD F0
### Ονομασία

Η πρώτη επίσημη παρουσίαση έγινε στο Σαλόνι Αυτοκινήτου της Κουανγκτσόου, Κίνα, στα τέλη του 2007. Αρχικά επρόκειτο να κυκλοφορήσει ως BYD F1, αλλά τον Ιούλιο του 2008, ταυτόχρονα με το λανσάρισμα στην αγορά της Κίνας, μετονομάστηκε σε BYD F0, λόγω μιας σχετικής διαμαρτυρίας της διεθνούς ομοσπονδίας της Φόρμουλα 1, επειδή η ονομασία F1 είναι και συντομογραφία της Formula 1.

### Το ζήτημα της αντιγραφής
[thumb|left|BYD F0 του 2012 στη [Χιλή.]]

Η εισαγωγή του μοντέλου πυροδότησε πλήθος από αρνητικά σχόλια στον διεθνή Τύπο αυτοκινήτου, καθώς με εξαίρεση τα μπροστινά και πίσω φώτα, την μπροστινή γρίλια και τους διακόπτες του κλιματισμού, ολόκληρο το αμάξωμα, το σαλόνι και ο κινητήρας δεν είναι παρά ένα ακριβές αντίγραφο της 5-πορτης εκδοχής του Toyota Aygo πρώτης γενιάς, το οποίο διατέθηκε κυρίως στην Ευρώπη. Ωστόσο, η κατασκευάστρια εταιρεία BYD Auto ξεκαθάρισε εξ αρχής ότι δεν σκόπευε να εξάγει το F0 στις ευρωπαϊκές αγορές, παρά μόνο να το διαθέσει στην Κίνα και σε κάποιες χώρες της Νότιας Αμερικής, και το τήρησε.

Στην κινεζική αγορά πάντως, το F0 υπήρξε ιδιαίτερα δημοφιλές, ιδίως στο νεανικό αγοραστικό κοινό, λόγω της ελκυστικής του εμφάνισης και της χαμηλής τιμής πώλησης, μόλις 6.700 δολάρια με την τότε ισοτιμία. Επιπλέον, είχε αποσπάσει θετικά σχόλια από τον Τύπο αυτοκινήτου της Κίνας.
thumb|left|Η παρουσίαση του ανανεωμένου BYD F0 στο Σαλόνι Αυτοκινήτου στο Πεκίνο τον Απρίλιο του 2014.

Τον Απρίλιο του 2014, στο Σαλόνι Αυτοκινήτου στο Πεκίνο, εισήχθη μια νέα εκδοχή του BYD F0, με μια έντονη ανανέωση, η οποία και αντικατέστησε το αρχικό μοντέλο, ενώ διατηρήθηκε στην παραγωγή έως το 2015.

### Τεχνικά χαρακτηριστικά

* Κινητήρας: 998 cm³ 3-κύλινδρος σε σειρά (I3) βενζίνης
* Μετάδοση: 5-τάχυτο μηχανικό κιβώτιο
* Ισχύς: 68 hp στις 6.000 στροφές το λεπτό
* Ροπή: 90 N·m μεταξύ 4.000 και 4.500 στροφών το λεπτό
* Επιτάχυνση 0-100 km/h: 12,8 δευτερόλεπτα
* Μέγιστη ταχύτητα: 151 χιλιόμετρα την ώρα 
* Κατανάλωση: 4,2 λίτρα στα 100 χιλιόμετρα.

## BYD e1

Το BYD e1 είναι η ηλεκτροκίνητη εκδοχή του BYD F0. Η εκδοχή αυτή εισήχθη το 2019 και φέρει έναν ηλεκτροκινητήρα 45 kW και 110 N-m στο μπροστινό μέρος του αμαξώματος, με την κίνηση να μεταδίδεται στους μπροστινούς τροχούς.


Αρχείο:BYD e1 02 China 2019-04-04.jpg|BYD e1
Αρχείο:BYD e1 05 China 2019-04-04.jpg|BYD e1
Αρχείο:BYD_e1_03_China_2019-04-04.jpg|BYD e1
Αρχείο:BYD_e1_04_China_2019-04-04.jpg|BYD e1


## Αναφορές


## Εξωτερικοί σύνδεσμοι

* Η επίσημη ιστοσελίδα του BYD F0 (στα κινέζικα) 
* Η επίσημη διεθνής ιστοσελίδα του BYD F0 (στα αγγλικά)
* BYD F0 Review and Road Test by Auto-chinese.com

F0
Κατηγορία:Αυτοκίνητα πόλης
Κατηγορία:Κινέζικα αυτοκίνητα
Ορθούλα Παπαδάκου

Η **Ορθοδοξία (Ορθούλα) Παπαδάκου** είναι Ελληνοκαναδέζα πρώην καλαθοσφαιρίστρια γεννημένη στο Τορόντο του Καναδά.

## Αθλητική καριέρα
Αγωνιζόταν στη θέση σέντερ. Το 1988 σε ηλικία 17 ετών ήρθε στην Ελλάδα για να αγωνιστεί στην ομάδα του Παναθηναϊκού, μαζί με τον αδερφό της Τζορτζ Παπαδάκο ο οποίος αγωνίστηκε στον Ολυμπιακό. Ολοκλήρωσε τη θητεία στον Παναθηναϊκό το 1993. Αργότερα αγωνίστηκε στον Πρωτέα Βούλας με τον οποίο πανηγύρισε ως αρχηγός τέσσερις συνεχόμενες ανόδους από τη Γ’ ΕΣΚΑ στην Α2. Το 2005 αποσύρθηκε από τα γήπεδα με τη φανέλα του Παγχιακού. Στην καριέρα της αντιμετώπισε πολλά προβλήματα τραυματισμών στον πρόσθιο χιαστό και υποβλήθηκε σε επώδυνες επεμβάσεις.

## Τηλεοπτική καριέρα
Η Ορθούλα Παπαδάκου συμμετείχε ως παρουσιάστρια στην ελληνική τηλεόραση. Συμμετείχε επίσης σε τηλεοπτικά παιχνίδια. 
Επίσης, συμμετείχε στην κινηματογραφική ταινία 'Ρόδα, τσάντα και κοπάνα 4' (2010).
## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καναδοί καλαθοσφαιριστές
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Παγχιακού
Κατηγορία:Καναδοί ελληνικής καταγωγής
Κατηγορία:Σέντερ
Κατηγορία:Καλαθοσφαιρίστριες Πρωτέα Βούλας
Κατηγορία:Συμμετέχοντες στο Survivor Ελλάδας
Πρωτάθλημα καλαθοσφαίρισης Α' εθνικής κατηγορίας γυναικών 1988-1989

20px|Α1 **Βαθμολογία** 20px|Α1





## Πήγες
* Περιοδικό *Ματιές στο Basket*, τεύχος 10, Απρίλιος 1989, σελ. 38
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 297
*Ψηφιακό αρχείο της ΕΟΚ
* Φύλλο Αθλητικής Ηχούς 27 Μαρτίου 1989 σελ. 2



1988 1989
Πρωταθλημα Ελλαδος Α Γυναικών 1988 1989
Πρωταθλημα Ελλαδος Α Γυναικών 1988 1989
BYD F6

Το **BYD F6** είναι ένα μεγαλομεσαίο αυτοκίνητο της κατηγορίας D, που παρήχθη από την κινεζική αυτοκινητοβιομηχανία BYD Auto, μεταξύ του 2008 και του 2012. Διατέθηκε αποκλειστικά ως 4-πορτο σεντάν 3 όγκων και, με μήκος 4,85 μέτρα, ήταν το πρώτο μοντέλο της εταιρείας στην κατηγορία D. Από την εισαγωγή του, σημείωσε μεγάλη εμπορική επιτυχία στην Κίνα, με τις πωλήσεις του να φτάνουν τα 50.000 αντίτυπα το 2009, το πρώτο πλήρες έτος που διατέθηκε στην αγορά. Αντικαταστάθηκε τον Σεπτέμβριο του 2011 από το BYD G6.

## Αισθητική
[thumb|left|Η παρουσίαση του BYD F6DM στο Σαλόνι του [Ντιτρόιτ το 2008.]]

Κατά την εισαγωγή του BYD F6, υπήρξαν κάποια επικριτικά σχόλια ότι η γενικότερη αισθητική του μοντέλου θύμιζε κάπως την έβδομη γενιά του Honda Accord και ότι τα πίσω φώτα είχαν αντιγραφεί από την Mercedes-Benz S-Class W221 του 2005 - 2013.

## Υβριδικό πρωτότυπο F6DM

Στο Διεθνές Σαλόνι του Ντιτρόιτ τον Ιανουάριο του 2008, η κατασκευάστρια εταιρεία BYD Auto παρουσίασε ένα υβριδικό πρωτότυπο με βάση το F6, υπό την ονομασία **F6DM**. Το συμπληρωματικό ακρωνύμιο DM σημαίνει «Dual Mode», δηλαδή τη δυνατότητα επιλογής ανάμεσα στην αποκλειστικά ηλεκτροκίνητη λειτουργία και στην υβριδική λειτουργία βενζίνης και μπαταρίας.

## Τεχνικά χαρακτηριστικά

Το BYD F6 προσφέρθηκε με δύο κινητήρες βενζίνης, που είχαν σχεδιαστεί από την Mitsubishi: 
[thumb|right|BYD F6 στη [Σαγκάη, Κίνα, σε φωτογραφία του 2012.]]

## Αναφορές


## Εξωτερικοί σύνδεσμοι

* Η επίσημη ιστοσελίδα του BYD F6 (στα κινέζικα) 
* China Car Times: «BYD F6, big sedan, for little money» 
* AutoMiddleEast.com. 2008 BYD F6 
* DriveArabia.com. BYD F6
* Katalog der Automobil Revue: BYD F6

F6
Κατηγορία:Μεσαία αυτοκίνητα
Κατηγορία:Κινέζικα αυτοκίνητα
Ποδηλασία στους Θερινούς Ολυμπιακούς Αγώνες 1896

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθησαν έξι αγωνίσματα **[[ποδηλασία]]ς** ανδρών. Διοργανώθηκαν από την υπo-επιτροπή Ποδηλασίας στο ποδηλατοδρόμιο του Νέου Φαλήρου, στη θέση του οποίου βρίσκεται σήμερα το γήπεδο Καραϊσκάκη. Συνολικά, 19 αθλητές από πέντε χώρες έλαβαν μέρος στους αγώνες που διεξήχθησαν στις 8, 11, 12 και 13 Απριλίου 1896.

## Πρόγραμμα

## Συμμετέχουσες χώρες
Οι πέντε χώρες που συμμετείχαν είναι οι εξής (σε παρένθεση ο αριθμός των αθλητών):

*  Αυστρία (1)
*  Γαλλία (2)
*  Γερμανία (5)
*  Ελλάδα (9)
*  Μεγάλη Βρετανία (2)

## Σύνοψη αποτελεσμάτων

Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

## Πίνακας μεταλλίων

## Πηγές


* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12).
* 
* 

## Εξωτερικοί σύνδεσμοι
Ποδηλασία στους Θερινούς Ολυμπιακούς Αγώνες 1896 – Ατομικό σπριντ ανδρών

Το **ατομικό σπριντ ανδρών** ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα. 

## Σύνοψη αγωνίσματος
Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το δεύτερο χρονολογικά αγώνισμα της ποδηλασίας. Τέσσερις αθλητές έλαβαν μέρος στον αγώνα, στον οποίο έπρεπε να καλύψουν απόσταση  δύο χιλιομέτρων (έξι γύρων στην πίστα). Ο Γερμανός Ρόουσμεγιερ αντιμετώπισε πρόβλημα και δεν κατάφερε να τερματίσει. Αντίθετα, δύο γάλλοι αθλητές, ο Πολ Μασσόν και ο Λεόν Φλαμένγκ, πήραν την πρώτη και την τρίτη θέση αντίστοιχα. Στη δεύτερη θέση τερμάτισε ο Έλληνας Σταμάτης Νικολόπουλος.

## Τελική κατάταξη

## Πηγές


* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: "108 Χρόνια Ολυμπιακοί Αγώνες (1896-2004)" (σελ. 12).
* 
* 

Ατομικό σπριντ
Εθνικό Νομισματοκοπείο Αιγίνης

Το **Εθνικό Νομισματοκοπείο** στην Αίγινα ήταν το ίδρυμα που εξέδιδε το επίσημο νόμισμα της Ελληνικής Πολιτείας, τους φοίνικες, από το 1828 μέχρι το 1833 κατά τη θητεία του κυβερνήτη της Ελλάδας Ιωάννη Καποδίστρια.

## Προετοιμασία για νομισματοκοπείο
Η τριμελής Αντικυβερνητική Επιτροπή που είχε συσταθεί από την Γ΄ Εθνοσυνέλευση στην Τροιζήνα στις αρχές Απριλίου 1827, προώθησε στη Βουλή αναφορά του Δ. Κ. Βυζαντίου στην οποία πρότεινε να συσταθεί νομισματοκοπεί­ο, έχοντας ήδη βρει τον σφραγιδοποιό Αναγνώστη Λιναρδόπουλο, στην Αίγινα. Η συνέλευση δεν προχώρησε στην υλοποίηση της δημιουργίας του νομισματοκοπείου, αναμένοντας την άφιξη του Καποδίστρια.

## Ίδρυση - διοίκηση
Ο Καποδίστριας έφτασε στο Ναύπλιο στις 18 Ιανουαρίου 1828 και τέσσερις μέρες αργότερα πήγε στην Αίγινα, πρωτεύουσα του ελληνικού κράτους. Λίγες ημέρες μετά, στις 27 Ιανουαρίου 1828, ο Αλέξανδρος Κοντόσταυλος εισηγήθηκε τη δημιουργία νομισματοκοπείου, το οποίο ιδρύθηκε με το ψήφισμα Ζ’ της 31ης Ιουλίου 1829, της Δ’ Εθνικής των Ελλήνων Συνέλευσης του Άργους, οπότε κόπηκαν και τα πρώτα νομίσματα στο νομισματοκοπείο της Αίγινας. Το μηχάνημα κοπής νομισμάτων έφερε από τη Μάλτα ο Καποδίστριας, ο οποίος το ανακάλυψε εκεί σε αχρηστία από την εποχή των Ιωαννιτών Ιπποτών. Ο Κοντόσταυλος διορίστηκε έφορος στο νομισματοκοπείο, αλλά λόγω φημών περί καταχρήσεων ο Κυβερνήτης τον έπαυσε από τα καθήκοντά του το 1830 και στη θέση του διορίστηκε έφορος ο Αλέξιος Λουκόπουλος στις 7 Μαΐου 1830. Παρέλαβε από τον Κοντόσταβλο στις 19 και 20 Μαΐου. Ο Λουκόπουλος παρέμεινε στο Νομισματοκοπείο μέχρι τις 6 Μαΐου 1832 οπότε παρέδωσε τη διοίκηση στον Νικόλαο Λεβίδη.

Η θέση του νομισματοκοπείου δεν είναι γνωστή. Αν και κάποιες πηγές αναφέρουν ότι το νομισματοκοπείο στεγαζόταν στην κατοικία του Κυβερνήτη, αυτό δεν είναι δυνατό γιατί η χύτευση απαιτεί χρήση φωτιάς και υψηλών θερμοκρασιών (δηλαδή την ύπαρξη χυτηρίου) κάτι που δεν μπορούσε να γίνει στο Κυβερνείο. Πιθανολογείται όμως ότι εκεί ήταν τα γραφεία και οι χώροι φύλαξης.

Το Νομισματοκοπείο μεταφέρθηκε από την Αίγινα στην Αθήνα το 1833 και άρχισε να λειτουργεί ως Βασιλικό Νομισματοκοπείο και Σφραγιστήριο.

## Αναφορές


Κατηγορία:Νομισματοκοπεία
Κατηγορία:Ελληνική οικονομία
Κατηγορία:Αίγινα
Κατηγορία:Ελληνική Πολιτεία 1828-1832
Βραβεία και υποψηφιότητες της Σελίνα Γκόμεζ

## ΑLMA Αwards

## BET Awards

## Bravo Otto

;Βurbank International Children's Film Festival

## Capricho Awards

## Do Something Awards

## Gracie Allen Award

## Hollywood Style Awards

## Hollywood Teen TV Awards

## Imagen Awards

## J-14 Teen Icon Awards

## Kid's Choice Awards(Argetina)

## Kid's Choice Awards(Brazil)

## Kid's Choice Awards(Australia)

## Kid's Choice Awards(USA)

## Kid's Choice Awards(Mexico)

## MTV Europe Music Awards

## NAACP Image Award

## Ο Μusic Awards

## People's Choice Awards

## Primetime Emmy Awards

## Social Star Awards

## Teen Choice Awards

## Telehit  Awards

## Υoung Artist Award

Κατηγορία:Σελίνα Γκόμεζ